CELEX: 62016TA0802
Language: hu
Date: 2017-11-17 00:00:00
Title: T-802/16. sz. ügy: A Törvényszék 2017. november 17-i ítélete – Endoceutics kontra EUIPO – Merck (FEMIBION) („Európai uniós védjegy — Megszűnés megállapítása iránti eljárás — A FEMIBION európai uniós szóvédjegy — A megszűnés részleges megállapítása — A 207/2009/EK rendelet 51. cikke (1) bekezdésének a) pontja [jelenleg az (EU) 2017/1001 rendelet 58. cikke (1) bekezdésének a] pontja] — A védjegy tényleges használatának igazolása — Azon áruk minősítése, amelyek tekintetében a tényleges használatot igazolták”)

8.1.2018   
            
            
               HU
            
            
               Az Európai Unió Hivatalos Lapja
            
            
               C 5/40
            
         A Törvényszék 2017. november 17-i ítélete – Endoceutics kontra EUIPO – Merck (FEMIBION)
   (T-802/16. sz. ügy) (1)
   
   ((„Európai uniós védjegy - Megszűnés megállapítása iránti eljárás - A FEMIBION európai uniós szóvédjegy - A megszűnés részleges megállapítása - A 207/2009/EK rendelet 51. cikke (1) bekezdésének a) pontja [jelenleg az (EU) 2017/1001 rendelet 58. cikke (1) bekezdésének a] pontja] - A védjegy tényleges használatának igazolása - Azon áruk minősítése, amelyek tekintetében a tényleges használatot igazolták”))
   (2018/C 005/54)
   Az eljárás nyelve: angol
   
      Felek
   
   
      Felperes: Endoceutics, Inc. (Quebec, Kanada) (képviselő: M. Wahlin ügyvéd)
   
      Alperes: Az Európai Unió Szellemi Tulajdoni Hivatala (EUIPO) (képviselők: M. Vuijst és A. Folliard-Monguiral meghatalmazottak)
   
      A másik fél az EUIPO fellebbezési tanácsa előtti eljárásban: Merck KGaA (Darmstadt, Németország) (képviselők: M. Best, U. Pfleghat és S. Schäffner ügyvédek)
   
      Az ügy tárgya
   
   Az EUIPO első fellebbezési tanácsának az Endoceutics és a Merck közötti megszűnés megállapítása iránti eljárással kapcsolatban 2016. július 14-én hozott határozata (R 1608/2015-1. sz. ügy) ellen benyújtott kereset.
   
      Az ítélet rendelkező része
   
   
               1)
            
            
               A Törvényszék az Európai Unió Szellemi Tulajdoni Hivatala (EUIPO) első fellebbezési tanácsának 2016. július 14-i határozatát (R 1608/2015-1. sz. ügy) hatályon kívül helyezi abban a részében, amelyben az fenntartotta az európai uniós védjegy oltalmát a „gyógyszerek az immunrendszer megerősítésére, menopauza, menstruációs problémák kezelésére, terhességgel összefüggő problémák kezelésére, stressz megelőzésére és kezelésére, a nem kiegyensúlyozott vagy hiányos táplálkozás miatt keletkező stressz megelőzésére és kezelésére” megnevezésű áruk tekintetében.
            
         
               2)
            
            
               A Törvényszék a keresetet ezt meghaladó részében elutasítja.
            
         
               3)
            
            
               A Merck KGaA viseli, saját költségein felül, az Endoceutics, Inc.-nek a Törvényszék előtti eljárással kapcsolatban, valamint az Endoceutics-nak a fellebbezési tanács előtti eljárással kapcsolatban felmerült költségeinek felét.
            
         
               4)
            
            
               Az Endoceutics viseli a saját költségeinek felét.
            
         
               5)
            
            
               Az EUIPO maga viseli saját költségeit.
            
         
      (1)  HL C 22., 2017.1.23.